L 45/1390
SK
Úradný vestník Európskej únie
24.2.2022
KOMISIA PILOTNÉ PROJEKTY
KAPITOLA PP 01 — VÝSKUM A INOVÁCIE (pokračovanie) PP 01 21
(pokračovanie)
PP 01 21 01
(pokračovanie) Mal by sa vyhodnotiť potenciál zníženia emisií filtráciou prachu z bŕzd.
Vzhľadom na zložité podmienky v blízkosti brzdy a blatníka by sa ako prvý krok mali vykonať laboratórne skúšky na skúšobnom zariadení so zotrvačníkovým dynamometrom v súlade s prístupom pracovnej skupiny programu merania tuhých častíc.
Laboratórne skúšky by sa mali vykonať na najmenej troch vozidlách, aby sa pokryli brzdy ľahkých a úžitkových vozidiel.
b) Dodatočné testy v teréne hodnotiace zníženie emisnej stopy filtráciou prachu z bŕzd
Zložité podmienky pod blatníkom v blízkosti brzdy nemôžu byť náležite pokryté laboratórnymi skúškami.
Preto by sa mali vykonať dodatočné skúšky v teréne na najmenej troch vozidlách, aby sa pokryli brzdy ľahkých a úžitkových vozidiel.
Na základe gravimetrického merania by sa malo zistiť zníženie tuhých častíc za skutočných jazdných podmienok a porovnať s laboratórnymi výsledkami.
c) Laboratórne testy hodnotiace zníženie emisnej stopy systémami aktívnej filtrácie okolitého ovzdušia
Objemový prietok cez systém aktívnej filtrácie vzduchu sa má určiť pre niekoľko rýchlostí jazdy na laboratórnej váhe.
Laboratórne zariadenie umožňuje reprodukovateľné testovanie nezávislé od podmienok prostredia.
Preto by sa mali vykonať skúšky v aerodynamickom tuneli.
Na základe stanovených objemových prietokov je možné vypočítať zníženie emisií na základe poznatkov o typických koncentráciách prachu v ovzduší.
Skúšky v aerodynamickom tuneli by sa mali vykonať na najmenej troch vozidlách, aby sa pokryli ľahké, úžitkové a ťažké úžitkové vozidlá.
d) Dodatočné testy v teréne hodnotiace zníženie emisnej stopy systémami aktívnej filtrácie okolitého ovzdušia
Redukčný potenciál identifikovaných riešení by sa okrem toho mal otestovať v terénnom teste v podmienkach skutočnej jazdy.
Mali by sa testovať najmenej dve dodatočne inštalované riešenia a zníženie PM10 a PM2,5 sa musí kvantifikovať za rôznych podmienok okolia (teplota, vlhkosť, koncentrácia tuhých častíc, intenzita premávky).
Skúška v teréne by sa mala vykonať na najmenej 20 vozidlách, aby sa pokryli ľahké, úžitkové a ťažké úžitkové vozidlá, a v najmenej troch európskych mestách.
Výsledky skúšok v teréne by mali ukázať vplyv environmentálnych podmienok na celkové emisie tuhých častíc z vozidiel pre potreby ďalších právnych predpisov.
3.
Štúdia uskutočniteľnosti a demonštračné vozidlo pre integrované systémy na filtráciu jemných prachových častíc
Mala by sa vykonať štúdia uskutočniteľnosti s cieľom preskúmať možnosti integrácie opísaných dodatočne inštalovaných riešení do budúcich vozidiel.
Predovšetkým by sa malo načrtnúť, do akej miery možno filtračné systémy integrovať do budúceho vozového parku.
Na odhad celkového vplyvu na emisnú stopu vozidiel je potrebné vykonať holistický technický prieskum.
Ďalej by sa mal vybudovať prototyp vozidla (demonštračné vozidlo), ktorý predvedie integrované koncepcie a ktorý sa môže použiť na ďalšie skúšky v teréne.